《石材庙题柱》
宋代·陈刚中

疏爵新刚应，论功旧石材。
能形文母梦，还讶佞人来。
海市为谁出，衡云岂自开。
乞灵如见告，逐客几时回。

作者简介：宋福州闽清人，字彦柔。陈祥道从子。高宗建炎二年进士。绍兴间累官太府寺丞，上书请罢冗食以裕国用。胡铨劾秦桧遭贬新州安置，刚中以启为贺，忤桧，谪知安远县，旋卒，贫不能葬。